# Alois Hitler jr.

### Fra Wikipedia, den frie encyklopedi

Adolf Hitlers slektsforhold.

Alois Hitler junior, født Alois Matzelberger (født 13. januar 1882, død 20. mai 1956) var en halvbror av Adolf Hitler.

Alois Hitler jr. ble født som (uekte) sønn av Alois Hitler og hans annen hustru Franziska Matzelsberger. Derfor fikk han først navnet Alois Matzelberger. Men da foreldrene giftet seg, ble han legitimert. I 1884, to år etter sin fødsel, døde moren.

Alois forlot allerede før farens død foreldrehuset. Han syntes ikke å ha kommet godt overens med sin halvbror Adolf. Senere hevdet han at Adolf, som var en sønn faren fikk med sin tredje hustru, Klara, var deres yndling, mens han selv var det sorte får og ble hyppig avstraffet av faren, også for ting Adolf hadde gjort.

Ettersom Alois Hitler jr. hadde noe teknisk begavelse, hadde faren til hensikt å sende ham på en passende skole som kunne danne springbrett for ingeniørutdannelse. Men dette ble det ikke noe av; muligens på grunn av Klaras innsigelser. Faren var da likevel ikke beredt til å investere større summer i Alois jr.s utdannelse. Han ble istedet sendt i lære.

Men han avbrøt lærertiden, og dermed begynte det å rakne fore ham. Allerede i 1900 ble han dømt til fem års fengsel for tyveri. I 1902 måtte han åtte år i fengsel. Etter endt soning utvandret han til Dublin. Der fikk han arbeid som kelner på Shelbourne Hotel. I 1909 møtte han Bridget Dowling på på en hestefremvisning, opg fikk henne til å tro at han var en velstående mann i hotellbransjen. De stakk til London og giftet seg der den 3. juni 1910. William Dowling, Bridgets far, truet med å få ham arrestert for kidnapping, men Bridget fikk ham fra det.

Paret slo seg ned i Liverpool, der de i 1911 fikk sønnen William Patrick. Alois forsøkte å tjene til livets opphold ved å drive en restaurant i Dale Street, et pensjonat i Parliament Street og et hotell på Mount Pleasant, men det gikk dårlig. Det var år med som var preget av familiespenninger. Alois drakk, og når han var full pleide han å gi juling til kone og antabelig også det lille barnet. I mai 1914 forlot han dem og reiste til Tyskland.

I 1924 ble Alois Hitler Jr. anklaget for bigami i Hamburg. Men det ble ikke noe av den seks måneders lange fengselsstraffen han var blitt ilagt. Også med sin annen (illegitime) hustru fikk han et barn. Hans forretningsvirksomhet i Tyskland gikk ganske bra, men i 1929 gikk alt galt som følge av sammenbruddet i verdensøkonomien.

Frem til 1934 overlevde Alois Hitler Jr. som leilighetsarbeider. I 1934 åpnet han en restaurant i Berlin, og den ble en yndlingsrestaurant for SA-folk.

Etter Adolf Hitler kom til makt, hadde halvbrødrene ikke noen (historisk belagt) kontakt med hverandre. I Mein Kampf ble han overhodet ikke nevnt.

Hentet fra «http://no.wikipedia.org../../../a/l/o/Alois_Hitler_jr._93cb.html»

Kategorier: Tyskere | Østerrikere | Fødsler i 1882 | Dødsfall i 1956

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Deutsch
- English
- فارسی
- Nederlands